**OSNOVNA ŠKOLA ANTUNA MIHANOVIĆA PETROPOLJSKOG**

**Antuna Mihanovića 4, 22 320 Drniš**

*Tel/fax: 022/886-039; 022/887-541*

*e-mail: skolaosdrnis@gmail.com*

**KLASA:** 112-02/19-01-1

**URBROJ:** 2182/1-19/1-4

Drniš, 09.prosinca 2019.god.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10.-ispr, 90/11., 5/12., 16/12., 86/12., 94/13., 136/14.-RUSRH, 152/14, 07/17 i 68/18) , Pravilnika o radu i Pravilnika o zapošljavanju ravnatelj Osnovne škole Antuna Mihanovića Petropoljskog raspisuje:

**N A T J E Č A J**

**za radno mjesto m/ž**

**1. UČITELJ/ICA RAZREDNE NASTAVE**

-2 izvršitelj/ica na određeno puno radno vrijeme za rad u PŠ Siverić

**2. UČITELJ/ICA FIZIKE**

**-**1 izvršitelj/ica na neodređeno puno radno vrijeme za rad u matičnoj školi u Drnišu, PŠ Oklaj, PŠ Gradac i PŠ Drinovci

**3. UČITELJ/ICA MATEMATIKE**

**-**1 izvršitelj/ica na neodređeno puno radno vrijeme za rad u PŠ Oklaj

**4. UČITELJ/ICA MATEMATIKE**

**-**1 izvršitelj/ica na određeno puno radno vrijeme za rad u PŠ Drinovci

**UVJETI ZA ZASNIVANJE RADNOG ODNOSA:**

- opći uvjeti sukladno općim propisima o radu, te posebni uvjeti propisani Zakonom o odgoju i obrazovanju u osnovnoj i srednjoj školi („NN“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17 i 68/18) – u daljnjem tekstu – Zakon, i Pravilnikom o odgovarajućoj vrsti obrazovanja učitelja i stručnih suradnika u osnovnoj školi („NN“, broj 6/19) – u daljnjem tekstu - Pravilnik.

Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

U prijavi na natječaj potrebno je navesti osobne podatke podnositelja prijave (osobno ime, adresa stanovanja, broj telefona odnosno mobitela te e-mail adresu na koju će mu bit dostavljena obavijest o datumu i vremenu procjene odnosno testiranja ) i naziv radnog mjesta na koje se prijavljuje

*Uz pisanu i vlastoručno potpisanu prijavu kandidati su obvezni dostaviti u izvorniku, ovjerenoj preslici ili elektroničkom zapisu:*

- životopis

- dokaz o državljanstvu

- diploma odnosno dokaz o stečenoj stručnoj spremi

- uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa (ne starije od dana raspisivanja natječaja).

- elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje

Kandidat koji bude izabran obvezan je, prije sklapanja pisanog ugovora o radu dostaviti izvornike traženih dokumenata.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN. br. 121/17.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

**https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf**

Kandidat koji ostvaruje pravo prednosti pri zapošljavanju prema čl. 9. Zakona o profesionalnoj rehabilitaciji i zapošljavanju osoba s invaliditetom (NN, b.. 157/13. , 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48. Zakona o zaštiti civilnih i vojnih invalida rata (NN. br 33/92,57/92,77/92,27/93,58/93,2/94,108/95,108/96,82/01,103/03 i 148/13) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata.

Sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja Povjerenstvo za vrednovanje kandidata prijavljenih na natječaj (u nastavku teksta: Povjerenstvo) poziva na vrednovanje u skladu s Pravilnikom o načinu i postupku zapošljavanja u Osnovnoj školi Antuna Mihanovića Petropoljskog, koji je objavljen na mrežnoj stranici Osnovne škole Antuna Mihanovića Petropoljskog Drniš <http://os-ampetropoljskog-drnis.skole.hr/dokumenti?st3_action=upload_doc> u rubrici DOKUMENTI.

Povjerenstvo imenuje ravnatelj Osnovne škole Antuna Mihanovića Petropoljskog Drniš.

Kandidati su obvezni pristupiti vrednovanju, i tada sa sobom moraju imati odgovarajuću identifikacijsku ispravu.

**Ako kandidat ne pristupi vrednovanju, smatra se da je odustao od prijave na natječaj**.

Vrijeme i mjesto održavanja testiranja objavit će se na web-stranici Osnovne škole Antuna Mihanovića Petropoljskog Drniš.

Pravni izvori te sadržaj i način testiranja za pripremu kandidata za testiranje bit će objavljen na mrežnoj stranici škole <http://os-ampetropoljskog-drnis.skole.hr/natje_aji>, istovremeno s objavom natječaja.

Natječaj je objavljen **dana 09.prosinca 2019**. godine, na mrežnoj stranici Osnovne škole Osnovne škole Antuna Mihanovića Petropoljskog Drniš, http://os-ampetropoljskog-drnis.skole.hr/ u rubrici pod nazivom „NATJEČAJI“ i na oglasnoj ploči Osnovne škole Antuna Mihanovića Petropoljskog Drniš , te mrežnoj stranici i oglasnoj ploči Hrvatskog zavoda za zapošljavanje Drniš i **traje do 17. prosinca 2019.god.**

Podnošenjem prijave na natječaj kandidat daje izričitu privolu Osnovnoj školi Antuna Mihanovića Petropoljskog Drniš , da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

Pisane prijave s potrebnom dokumentacijom o ispunjavanju iz natječaja dostavljaju se poštom ili neposredno na adresu **Osnovna škola Antuna Mihanovića Petropoljskog Drniš, Antuna Mihanovića 4, 22 320 Drniš**

O rezultatima natječaja kandidati će biti obaviješteni na mrežnoj stranici Osnovne škole Antuna Mihanovića Petropoljskog Drniš., <http://os-ampetropoljskog-drnis.skole.hr/> u rubrici pod nazivom „NATJEČAJI“, u roku 15 dana od dana donošenja odluke o izboru kandidata.

 RAVNATELJ:

 Saša Kolombo, prof.